ନିକୋଟିନାମାଇଡ
ନିକୋଟିନାମାଇଡ (ଇଂରାଜୀରେ Nicotinamide ବା NAA, ଅନ୍ୟ ନାମ ନିଆସିନାମାଇଡ) ଏକ ପ୍ରକାର ଭିଟାମିନ ବା ଜୀବସାର ଯାହା ଖାଦ୍ୟରେ ଓ ଖାଦ୍ୟ ଅନୁପୂରକରେ ଥାଏ ଓ ଆବଶ୍ୟକ ସ୍ଥଳେ ଔଷଧ ରୂପରେ ବ୍ୟବ‌ହାର କରାଯାଏ । ନିଆସିନ ଅଭାବ ଜନିତ ପେଲାଗ୍ରା (pellagra) ରୋଗର ପ୍ରତିଷେଧ ଓ ଚିକିତ୍ସାରେ ଏହା ପାଟିରେ ଦିଆଯାଏ । ଏହି ରୋଗରେ ନିକୋଟିନିକ ଏସିଡ (ନିଆସିନ) ବ୍ୟବ‌ହାର କରାଯାଇପାରେ କିନ୍ତୁ ନିକୋଟିନାମାଇଡ ଦେଲେ ଚର୍ମ ଫ୍ଲସିଙ୍ଗ/ଲାଲ (skin flushing) ହୁଏନାହିଁ । ବ୍ରଣ (acne) ରୋଗରେ ଏହା କ୍ରିମ ଆକାରରେ ଲଗାଯାଏ ।

ନିକୋଟିନାମାଇଡର ଖୁବ୍ କମ୍ ପ୍ରତିକ୍ରିୟା ହୁଏ । ମାତ୍ରାଧିକ ଡୋଜ ଦେଲେ ଯକୃତ ସମସ୍ୟା (liver problems) ହୋଇପାରେ । ନିର୍ଦ୍ଦିଷ୍ଟ ମାତ୍ରା ଦେଲେ ଗର୍ଭାବସ୍ଥାରେ ଏହା ନିରାପଦ ରହେ । ଜୀବସାର ଖ ଶ୍ରେଣୀ ବିଶେଷତଃ ଭିଟାମିନ ବି୩ କମ୍ପ୍ଲେକ୍ସର (vitamin B3 complex) ଏହା ଏକ ଔଷଧ । ନିକୋଟିନିକ ଏସିଡର ଏହା ଏକ ଆମାଇଡ (amide) । ଇସ୍ଟ (yeast), ମାଂସ (meat), ଦୁଧ ଓ ସବୁଜ ପରିବାରେ (green vegetables) ନିକୋଟିନାମାଇଡ ଥାଏ ।

ସନ୧୯୩୫ରୁ ୧୯୩୭ ମଧ୍ୟରେ ଆବିଷ୍କୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଏହା ଜେନେରିକ ଔଷଧ ନାମରେ (generic medication) ଦୋକାନରେ ବିନା ପ୍ରେସକ୍ରିପସନରେ ବିକ୍ରୟ ହୁଏ । ଇଂଲଣ୍ଡରେ ଏହାର ଏକ ୬୦ଗ୍ରାମ ଟ୍ୟୁବର ଦାମ ପ୍ରାୟ ୭.୧୦ ପାଉଣ୍ଡ । ବ୍ୟବସାୟୀକ ଭିତ୍ତିରେ ଏହା ନିକୋଟିନିକ ଏସିଡରୁ ବା ୩-ସ୍ୟାନୋପାଇରିଡିନରୁ ତିଆରି ହୁଏ । ଅନେକ ଦେଶମାନଙ୍କରେ ଖାଦ୍ୟଶସ୍ୟରେ ଏହା ଯୋଗକରାଯାଇଥାଏ ।

ଆଧାର 

ଔଷଧ